Blanka Vlašić tijekom proteklog je vikenda s mladim hodočasnicima u Mariji Bistrici podijelila svoje svjedočanstvo o tome kako se obratila. Svoju je vjeru otkrila 2012. koja je bila teška godina za nju, a za RTL je ispričala sve o svom odnosu s Bogom.

Nakon operacije prije četiri godine izgledalo je kao da se neće tako uskoro vratiti na atletske staze.

- Imala sam osjećaj da nisam Blanka ako ne skačem. U tim trenucima duboke tuge Bog me pronašao - prisjetila se Blanka koja na teške trenutke danas ne gleda kao prije.



- Te ozljede su zapravo za mene bile velika milost jer je on na taj način mene pripremio za naše upoznavanje.

Vjera je sada dio svakodnevice cijele njezine obitelji, a Blanka mašta da će jednog dana osnovati i svoju. No na muškarce i veze više ne gleda kao nekad.

- Dopuštam gospodinu da ispiše taj scenarij. Radujem se budućnosti, otvorena sam za tu svoju priču - kaže Blanka.



No tu svoju priču čeka u predbračnoj čistoći.

- Bez Božjeg blagoslova nema se smisla upuštati u to. To je polovična definicija braka. Ja želim da to sve bude onako kako gospodin Bog zamisli, to jedino tako može biti plodonosno u punini - zaključila je naša najbolja atletičarka.